**Ա Մ Փ Ո Փ Ա Թ Ե Ր Թ**

**«ԻՐԱՆԻ ԻՍԼԱՄԱԿԱՆ ՀԱՆՐԱՊԵՏՈՒԹՅՈՒՆՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԵՎՏՐԱԿԱՆ ԿՑՈՐԴԻ ՀԱՍՏԻՔ ՍՏԵՂԾԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1․ ՀՀ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ | 09.03.2021թ. |
| N 1111/8102-21 |
| «Իրանի Իսլամական Հանրապետությունում Հայաստանի Հանրապետության առևտրական կցորդի հաստիք ստեղծելու մասին» ՀՀ կառավարության որոշման նախագծի վերաբերյալ առարկություններ չկան։ |  **Ընդունվել է**  |
|  2. ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ | 17.03.2021թ. |
| N 01/5-2/3720-2021 |
| 1․ Նախագծի ընդունումը կհանգեցնի ՀՀ պետական բյուջեից լրացուցիչ շուրջ 60.0 մլն դրամի չափով միջոցներ հատկացնելու անհրաժեշտության: | **Չի ընդունվել** Նախագծի ընդունումը կհանգեցնի ՀՀ պետական բյուջեից լրացուցիչ շուրջ 30․0 մլն դրամի չափով միջոցների հատկացման։ Ներկայումս ստեղծվում է ԻԻՀ-ում ՀՀ առևտրական կցորդի հաստիք, և համաձայն գործող կարգի, հաստիքի ստեղծվելուց հետո կպատրաստվի նախահաշիվ՝ հիմք ընդունելով ՀՀ կառավարության 2004թ. դեկտեմբերի 23-ի N1935-Ն որոշմամբ սահմանված համապատասխան կետերը։  |
| 2․ Միաժամանակ պարզ չեն այս կամ այն օտարերկրյա պետությունում առևտրական կցորդի հաստիք ստեղծելու կամ փակելու որոշման կայացման հիմքում ընկած չափանիշները, ինչպես նաև բացակայում են տնտեսական հիմնավորումները: Անհրաժեշտ է նաև հիմնավորել ստեղծվելիք առևտրական կցորդի հաստիքի համար ՀՀ պետական բյուջեից տրամադրվող գումարի դիմաց ակնկալվող տնտեսական օգուտները, որոնք կգերազանցեն բյուջեից հատկացվող դրամա-կան միջոցները: | **Չի ընդունվել** Տարբեր երկրներում ՀՀ առևտրական կցորդի հաստիք բացելու հիմքում ընկած են ՀՀ քաղաքական և տնտեսական շահերը, հիմնականում՝ տվյալ երկրի շուկայի գրավչությունը հայկական ապրանքների արտահանման համար, տվյալ երկրից ներդրումների ներգրավման և դեպի Հայաստան զբոսաշրջային հոսքերի ավելացման հնարավորությունները։ Ներկա փուլում հնարավոր չէ իրականացնել հստակ հաշվարկներ՝ ՀՀ պետական բյուջեից տրամադրվող գումարի դիմաց ակնկալվող տնտեսական օգուտների մասով։  |
| 3․ ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ | 23.03.2021թ. |
| N 01/27.4/6828-2021 |
| Նկատի ունենալով այն հանգամանքը, որ ներկայացված նախագծի ընդունումը, կարող է լրացուցիչ ֆինանսական բեռ առաջացնել ՀՀ պետական բյուջեի համար՝ գտնում ենք, որ այդ կապակցությամբ նախագծի ընդունման հիմնավորման մեջ անհրաժեշտ է ներկայացնել համապատասխան հաշվարկներ և լրացուցիչ հիմնավորումներ: Հետևապես, առաջարկում ենք նախագծի ընդունման հիմնավորումը լրամշակել և ներկայացնել «Նորմատիվ իրավական ակտերի մասին» Հայաստանի Հանրապետության օրենքի 6-րդ հոդվածի 5-րդ մասի, ինչպես նաև ՀՀ կառավարության 2012 թվականի ապրիլի 5-ի Իրավական ակտերի նախագծերի մշակման մեթոդական ցուցումներին հավանություն տալու և Հայաստանի Հանրապետության կառավա-րության 2010 թվականի հոկտեմբերի 28-ի N 42 արձանագրային որոշումն ուժը կորցրած ճանաչելու մասին N 13 արձանագրային որոշման հավելվածի պահանջներին համապատասխան հիմնա-վորում: | **Մասամբ է ընդունվել**Ներկայումս ստեղծվում է ԻԻՀ-ում ՀՀ առևտրական կցորդի հաստիք, և համաձայն գործող կարգի, հաստիքի ստեղծվելուց հետո կպատրաստվի նախահաշիվ՝ հիմք ընդունելով ՀՀ կառավարության 2004թ. դեկտեմբերի 23-ի N1935-Ն որոշմամբ սահմանված համապատասխան կետերը։ Կատարվել են համապատասխան փոփոխություններ։ |